Liek obsahuje liečivo granisetrón, ktoré patrí do skupiny liekov nazývaných „antagonisty 5-HT3 receptorov“, alebo antiemetiká (lieky proti vracaniu). Liek sa používa na prevenciu alebo liečbu nevoľnosti (nutkania na vracanie) a vracania vyvolaných ďalšou liečbou ako je chemoterapia alebo rádioterapia pri nádorovom ochorení. Viac na adc.sk Použitie: Dávkovanie a dávkovacie schémy Užíva sa 1 tableta 2x denne alebo 2 tablety 1x denne v dĺžke až 7 dní od chemoterapie alebo rádioterapie. 1. dávka sa má podať 1 hodinu pred začiatkom liečby. Používa sa súčasné podanie dexametazónu v dávkach až do 20 mg 1x denne, perorálne. Spôsob použitia Tablety sa užívajú v celku, nezávisle od jedla a zapíjajú sa vodou. Upozornenie Ako preventívne opatrenie sa odporúča vyhnúť sa užívaniu granisetrónu počas tehotenstva. Liek sa počas dojčenia neodporúča. Bezpečnosť a účinnosť granisetrónu u detí neboli doteraz stanovené. Počas liečby boli hlásené prípady sérotonínového syndrómu. Liek môže predĺžiť QT interval. Pacientov s prejavmi subakútnej črevnej nepriechodnosti je potrebné po jeho podaní pozorne sledovať U pacientov s poškodenou funkciou pečene je potrebná opatrnosť. Liek obsahuje laktózu. Ďalšie osobitné upozornenia sú uvedené v SPC (časť 4.4).